《丁亥春感》
明代·林荐

石羊城下越王宫，天尽东南浪拍空。万顷可怜春饮马，重关不拍士弯弓。

威仪有日过三辅，草木何人借八公。寒食古台新雨后，断笳零乱起悲风。

作者简介：林荐（一六〇一—一六四七），字习修。东莞人。培之孙。诸生。其门人张家玉从明唐王于闽，荐荐，不赴。家玉创立武兴营，授荐推官。清陷闽粤，家玉谋起兵，荐勉励之，遂同兵图兴复，终为清兵所执，慷慨就义。著有《研露台集》。清道光《广东通志》卷二八五有传。